Legal Document

Category: 23

Text:
10. ΝΟΜΟΣ 2278 της 23/26 Ιουν. 1920 Περί τροποποιήσεως και συμπληρώσεως του Νόμ. 928. Άρθρ.1.-Επιτρέπεται ίνα δια Β.Δ/των η Χώρα κατανέμηται εις τελωνειακάς περιφερείας υπό την δικαιοδοσίαν τελωνείου α΄ τάξεως τιθεμένας και περιλαμβανούσας πλείονας της μιας τελωνειακάς αρχάς. Άρθρ.2.-Καταργείται η θέσις του διευθυντού των τελωνείων Πειραιώς και Θεσσαλονίκης, αντ’ αυτού δε προστίθεται εις το προσωπικόν των τελωνείων τούτων ανά εις τελώνης α΄ τάξεως. Ένθα κατά τας κειμένας διατάξεις ορίζεται αρμοδιότης ή σύμπραξις διευθυντού του τελωνείου, ενεργείται αύτη δια του κατά το επόμενον άρθρ. 3 του νόμου τούτου οριζομένου τελώνου α΄ τάξεως. Επιτρέπεται ίνα δια Β.Δ/τος εις τελωνεία α΄ τάξεως προστίθηται και έτερος τελώνης α΄ ή β΄ τάξεως. Άρθρ.3.-Εις α τελωνεία υπηρετούσι πλείονες του ενός τελώναι, η διοίκησις αυτών ανατίθεται δια Β.Δ/τος εις ένα εκ των τελωνών α΄ τάξεως (επί μηνιαίω επιμισθίω δραχμών εκατόν και) όστις μετονομάζεται «διευθυντής τελωνείου». Εις α εκ τούτων ανατίθεται δικαιοδοσία τελωνειακής περιφερείας, η διοίκησις ανατίθεται επίσης εις ένα εκ των τελωνών α΄ τάξεως (επί μηνιαίω επιμισθίω δραχμών διακοσίων) όστις μετονομάζεται «διευθυντής τελωνειακής περιφερείας». Τα επιμίσθια κατηργήθησαν δια του άρθρ. 11 Α.Ν. 1502/1950 (τόμ. 2Α σελ. 367). Τα καθήκοντα των κατά την προηγουμένην παράγραφον τελωνών καθορισθήσονται δια Β.Δ./τος. (Η τελευταία παράγραφος, περιέχουσα μεταβατικήν διάταξιν, κατηργήθη δια του Νόμ. 2920/1922). Άρθρ.4.-(Ο επί βαθμώ τμηματάρχου β΄ τάξεως τελώνης α΄ τάξεως προάγεται εις τον βαθμόν και μισθόν του τμηματάρχου α΄ τάξεως μετά πενταετή υπηρεσίαν εν τω βαθμώ του τμηματάρχου β΄ τάξεως). Ήδη εφαρμόζονται αι περί προαγωγών διατάξεις του Δημοσιοϋπαλληλ. Κώδικος (τόμ. 2Α σελ. 282). - 6 30.Α.α.9-10 Οργανικές διατάξεις Άρθρ.5.-Καταργείται το εδάφ. α΄ της παρ. 1 του άρθρ. 2 και η παρ. 1 του άρθρ. 4 του Νόμ. 928 του 1917 και πάσα άλλη διάταξις αντικειμένη εις τον παρόντα Νόμον.